CELEX: 62017TA0331
Language: bg
Date: 2019-07-12 00:00:00
Title: Дело T-331/17: Решение на Общия съд от 12 юли 2019 г. — Steifer/ЕИСК (Публична служба — Длъжностни лица — Пенсии — Права на пенсия, придобити преди постъпването на служба за Съюза — Прехвърляне към пенсионната схема на Съюза — Бонус за осигурителен стаж — Възстановяване на размера на пенсионните права, които не са взети предвид в схемата за изчисляване на годините осигурителен стаж за пенсия на Съюза — Липса на нови и съществени факти — Липса на извинима грешка — Отговорност — Недопустимост)

30.9.2019   
            
            
               BG
            
            
               Официален вестник на Европейския съюз
            
            
               C 328/44
            
         
      Решение на Общия съд от 12 юли 2019 г. — Steifer/ЕИСК
      (Дело T-331/17) (1)
      
      (Публична служба - Длъжностни лица - Пенсии - Права на пенсия, придобити преди постъпването на служба за Съюза - Прехвърляне към пенсионната схема на Съюза - Бонус за осигурителен стаж - Възстановяване на размера на пенсионните права, които не са взети предвид в схемата за изчисляване на годините осигурителен стаж за пенсия на Съюза - Липса на нови и съществени факти - Липса на извинима грешка - Отговорност - Недопустимост)
      (2019/C 328/48)
      Език на производството: френски
      
         Страни
      
      
         Жалбоподател: Guy Steifer (Брюксел, Белгия) (представители: M.-A. Lucas и M. Bertha, avocats)
      
         Ответник: Европейски икономически и социален комитет (представители: M. Pascua Mateo, K. Gambino и L. Camarena Januzec, подпомагани от M. Troncoso Ferrer и F.-M. Hislaire, avocats)
      
         Предмет
      
      Искане на основание член 270 ДФЕС с предмет, първо, отмяна на нотата на директора на човешки и финансови ресурси на ЕИСК от 21 октомври 2002 г., с която се отхвърля молбата на жалбоподателя от 2 октомври 2002 г. да му бъде възстановена заедно с лихвите за забава частта от пенсионните му права, върху която не е начислен бонус, които пенсионни права са прехвърлени към пенсионната схема на Европейския съюз, и на решение 360/03 A на посочения директор от 15 декември 2003 г. за определяне на пенсионните му права, второ, осъждане на ЕИСК да му възстанови сумата на периодичните просрочени плащания, изплатени от националния пенсионен институт на ЕИСК от 1 януари 2004 г. на основание на прехвърлянето на пенсионните му права, и всеки месец размера на посочените периодични просрочени плащания, които ще бъдат изплатени за в бъдеще, и трето, поправяне на вредата, която жалбоподателят твърди, че е претърпял в резултат на един от мотивите към посочената нота, по силата на който директорът неправилно го информирал, че няма право на никаква белгийска пенсия
      
         Диспозитив
      
      
                  1)
               
               
                  
                     Отхвърля жалбата като недопустима.
                  
               
            
                  2)
               
               
                  
                     Осъжда г-н Guy Steifer да заплати съдебните разноски.
                  
               
            
         (1)  ОВ C 231, 17.7.2017 г.